Velite (αντιτορπιλικό)

Το ***Velite*** ήταν ένα από τα δεκαεννέα αντιτορπιλικά κλάσης *[[Αντιτορπιλικό κλάσης Soldati|Soldati]]* που ναυπηγήθηκαν για το Ιταλικό Βασιλικό Ναυτικό (*Regia Marina*) στα τέλη της δεκαετίας του 1930 καθώς και στις αρχές της επόμενης δεκαετίας. Ολοκληρώθηκε στα μέσα του 1942 και ήταν το τελευταίο πλοίο της κλάσης του που παραδόθηκε στο ιταλικό ναυτικό με το οποίο και έδρασε στο πλαίσιο του μαινόμενου Β΄ Παγκοσμίου Πολέμου.

## Περιγραφή

Τα αντιτορπιλικά κλάσης *Soldati* ήταν ελαφρώς βελτιωμένες εκδοχές της προηγούμενης κλάσης *[[Αντιτορπιλικό κλάσης Oriani|Oriani]]*. Είχαν ολικό μήκος 106,7&nbsp;m. Το πλάτος τους ήταν 10,15&nbsp;m και το μέσο βύθισμά τους έφτανε τα 3,15&nbsp;m, ενώ με πλήρες φορτίο ανέρχονταν σε 4,3&nbsp;m. Τα *Soldati* είχαν εκτόπισμα 1830-1850&nbsp;t (1800-1820&nbsp;LT) με κανονικό φορτίο και 2450-2550&nbsp;t (2410-2510&nbsp;LT) με πλήρες. Το πλήρωμα κατά τη διάρκεια του πολέμου ανερχόταν σε 206&nbsp;αξιωματικούς υπαξιωματικούς και ναύτες.

Σχεδιασμένα για μέγιστη ισχύ 48000&nbsp;shp και ταχύτητα 34-35&nbsp;kn σε επιχειρησιακές συνθήκες, τα πλοία της κλάσης αυτής έφτασαν σε ταχύτητες 39-40&nbsp;kn κατά τη διάρκεια των θαλάσσιων δοκιμών τους, όντας όμως ελαφρώς φορτωμένα. Είχαν ακτίνα δράσης 2340&nbsp;ναυτικών&nbsp;μιλίων με ταχύτητα πλεύσης 14&nbsp;kn και 682&nbsp;ναυτικών&nbsp;μιλίων με ταχύτητα 34&nbsp;kn.

Ο κύριος οπλισμός αποτελούνταν από τέσσερα πυροβόλα των 120&nbsp;mm εγκατεστημένα σε ζεύγη σε δύο πυργίσκους, έναν στην πλώρη μπροστά από την υπερκατασκευή, καθώς και έναν ακόμη στην πρύμνη. Υπήρχε επίσης ένα πυροβόλο των 120&nbsp;mm που μπορούσε να βάλει βλήματα φωτισμού/κατάδειξης στόχων. Αντιαεροπορική προστασία παρείχαν οκτώ πυροβόλα των 20&nbsp;mm, ενώ ο οπλισμός συμπληρώνονταν από δύο τρίδυμους τορπιλοσωλήνες των 533&nbsp;mm εγκατεστημένους στο μέσον του πλοίου. Παρόλο που δεν ήταν εφοδιασμένα με σύστημα σόναρ για ανθυποβρυχιακό πόλεμο, τα πλοία της κλάσης αυτής διέθεταν ζεύγος εκτοξευτών βομβών βυθού. Μπορούσαν επίσης να μεταφέρουν έως και 48&nbsp;νάρκες.

## Επιχειρησιακή ιστορία
Η ναυπήγηση του *Velite* ξεκίνησε στις 19&nbsp;Απριλίου 1941 στις εγκαταστάσεις της O.T.O. στο Λιβόρνο. Καθελκύστηκε την 31η&nbsp;Αυγούστου 1941 και παραδόθηκε την 31η&nbsp;Αυγούστου του επόμενου έτους.

Έπειτα από την ένταξή του σε υπηρεσία το *Velite* συμμετείχε σε αποστολές συνοδείας νηοπομπών για τον ανεφοδιασμό των δυνάμεων του Άξονα στη Λιβύη και την Τυνησία. Στις 4&nbsp;Νοεμβρίου 1942 απέπλευσε από τη Νάπολη για να συνοδεύσει μαζί με τα αντιτορπιλικά *[[Maestrale (αντιτορπιλικό)|Maestrale]]*, *[[Grecale (αντιτορπιλικό)|Grecale]]*, *[[Alfredo Oriani (αντιτορπιλικό)|Oriani]]* και *[[Vincenzo Gioberti (αντιτορπιλικό)|Gioberti]]*, καθώς και τα τορπιλοβόλα *[[Clio (τορπιλοβόλο)|Clio]]* και *[[Animoso (τορπιλοβόλο)|Animoso]]*, τα πλοία *Giulia*, *Chisone* και *Veloce* που είχαν για προορισμό τους την Τρίπολη. Παρά τις συνεχείς αεροπορικές επιθέσεις που δέχτηκε η νηοπομπή, ήταν μία από τις τελευταίες που κατάφερε να φθάσει στη Λιβύη χωρίς απώλειες..

Στις 21 Νοεμβρίου, το *Velite* συνόδευσε μαζί με τα αδελφά *[[Legionario (αντιτορπιλικό)|Legionario]]* και *[[Bombardiere (αντιτορπιλικό)|Bombardiere]]* τα εμπορικά πλοία *Monginevro* και *Sestriere* που απέπλευσαν από την Μπιζέρτα με προορισμό τη Νάπολη. Στις 15:04 το τορπίλισε το βρετανικό υποβρύχιο HMS ''Splendid''. Με την πρύμνη του κατεστραμμένη, ρυμουλκήθηκε στη Νάπολη από το *[[Bombardiere (αντιτορπιλικό)|Bombardiere]]*. Οι εργασίες για την αποκατάστασή του διήρκεσαν αρκετούς μήνες καθώς η πρύμνη του αντικαταστάθηκε από αυτήν του αντιτορπιλικού *Carrista*, το οποίο ναυπηγούνταν τότε. Κατά την επισκευή του το *Velite* εφοδιάστηκε επίσης με ραντάρ τύπου «Gufo».

Όταν κηρύχθηκε η ανακωχή του Κασιμπίλε, απέπλευσε από τη Λα Σπέτσια μαζί με τον υπόλοιπο στόλο, που αποτελούνταν από τα θωρηκτά *[[Italia (θωρηκτό)|Italia]]*, *[[Vittorio Veneto (θωρηκτό)|Vittorio Veneto]]* και *[[Roma (θωρηκτό, 1940)|Roma]]*, τα καταδρομικά *[[Giuseppe Garibaldi (καταδρομικό)|Giuseppe Garibaldi]]*, *[[Attilio Regolo (καταδρομικό)|Attilio Regolo]]*, *[[Duca degli Abruzzi (καταδρομικό)|Duca degli Abruzzi
]]*, *[[Eugenio di Savoia (καταδρομικό)|Eugenio di Savoia]]*, *[[Duca d'Aosta (καταδρομικό)|Duca d'Aosta]]*, *[[Montecuccoli (καταδρομικό)|Montecuccoli]]*, καθώς και αριθμό αντιτορπιλικών για να παραδοθεί στους Συμμάχους στη Μάλτα στις 11&nbsp;Σεπτεμβρίου. Την επομένη ανεφοδιάστηκε με καύσιμα στη Βαλέτα και στις 14&nbsp;Σεπτεμβρίου εγκατέλειψε το νησί, μαζί με μέρος του ιταλικού στόλου για να φθάσει στην Αλεξάνδρεια δύο μέρες αργότερα..

Στις 26&nbsp;Σεπτεμβρίου 1943 απέπλευσε από τον Τάραντα μαζί με το *Artigliere* και έπειτα από στάση στην Αλεξάνδρεια, μετέφερε πυρομαχικά που προορίζονταν για την πολιορκούμενη από τους Γερμανούς φρουρά του νησιού της Λέρου.

## Παραπομπές


## Βιβλιογραφία
*
*
*
*
*
*
*

## Εξωτερικοί σύνδεσμοι
*  Το *[https://www.marina.difesa.it/noi-siamo-la-marina/mezzi/mezzi-storici/Pagine/TUVZ/velite.aspx Velite]* στον ιστότοπο του Ιταλικού Πολεμικού Ναυτικού (*Marina Militare*)

Κατηγορία:Αντιτορπιλικά κλάσης Soldati
Κατηγορία:Ιταλικά αντιτορπιλικά του Β΄ Παγκοσμίου Πολέμου